**LUNÁTICO 2.0.**

[LunáTICo 2.0.~ vés-hi.](http://proyectolunatico.blogspot.com.es/)

El projecte LunáTICo 2.0. consisteix en la col·laboració, creació i intercanvi entre alumnes de dos centres diferents, per a la creació de poesia i textos poètics a partir de les creacions artístiques i plàstiques, i la música, usant com a vehicle motivador les eines TIC.

Amb l’ús d’aquesta plana web pretenem que els alumnes basant-se en qualsevol tipus de manifestació artística, i en la lletra de les cançons, puguin compartir gustos i crear poemes a través de la xarxa, debatre i consensuar diferents opcions, respectar els gusts dels altres, aconsellar als seus iguals, millorar la seva gramàtica, augmentar el lèxic i desenvolupar l’ortografia.

Ens hem basat en aquest recurs perquè ens ha semblat una eina molt motivadora, ja que en les activitats que s’hi duen a terme els infants són els subjectes actius. Ens hem centrat en la creació de poemes a l’aula i la manipulació posterior d’aquests (podcasts d’àudio i vídeos).

De cara als docents, hem extret moltes idees per treballar la lectoescriptura a l’aula, ja que ofereix diferents metodologies de treball, com ara la redacció de contes propis, reinvenció de contes coneguts, redacció de poemes a partir d’una imatge, etc.